FI Euroopan unionin virallinen lehti C 39/3

Ilmoitus henkilöille ja yhteisöille, joihin sovelletaan rajoittavia toimenpiteitä, joista säädetään neuvoston päätöksessä 2010/788/YUTP, sellaisena kuin se on pantu täytäntöön neuvoston täytäntöönpanopäätöksellä (YUTP) 2017/203, ja neuvoston asetuksessa (EY) N:o 1183/2005, sellaisena kuin se on pantu täytäntöön neuvoston täytäntöönpanoasetuksella (EU) N:o 2017/199

(2017/C 39/05)

Seuraava ilmoitus annetaan tiedoksi henkilöille ja yhteisölle, jotka mainitaan neuvoston päätöksen 2010/788/YUTP (1), sellaisena kuin se on pantu täytäntöön neuvoston täytäntöönpanopäätöksellä (YUTP) 2017/203 (2), liitteessä I, ja neuvoston asetuksen (EY) N:o 1183/2005 (3), sellaisena kuin se on pantu täytäntöön neuvoston täytäntöönpanoasetuksella N:o (EU) 2017/199 (4), liitteessä I.

Yhdistyneiden kansakuntien turvallisuusneuvoston päätöslauselman 1533 (2004) nojalla perustettu komitea muutti ja saattoi ajan tasalle 13. ja 19. lokakuuta ja 15. joulukuuta 2016 luettelon henkilöistä, ryhmistä, yrityksistä ja yhteisöistä, joihin kohdistetaan rajoittavia toimenpiteitä.

Asianomaiset henkilöt ja yhteisö voivat milloin tahansa toimittaa YK:n turvallisuusneuvoston päätöslauselman 1533 (2004) 8 kohdan nojalla perustetulle YK:n komitealle pyynnön, että päätöstä sisällyttää heidät/se edellä mainittuun YK:n luetteloon harkittaisiin uudelleen. Pyynnön tueksi on liitettävä asianmukaiset asiakirjat. Pyyntö on lähetettävä seuraavaan osoitteeseen:

Focal Point for De-listing Security Council Subsidiary Organs Branch Room DC2 2034 United Nations New York, N.Y. 10017 UNITED STATES OF AMERICA Puh.: +1 9173679448 Faksi: +1 2129631300 Sähköposti: delisting@un.org

YK:n päätöksen lisäksi Euroopan unionin neuvosto on päättänyt, että YK:n nimeämät henkilöt ja yhteisö olisi sisällytettävä luetteloon henkilöistä ja yhteisöistä, joihin kohdistetaan päätöksessä 2010/788/YUTP, sellaisena kuin se pantu täytäntöön täytäntöönpanopäätöksellä (YUTP) 2017/203, ja asetuksessa (EU) N:o 1183/2005, sellaisena kuin se on pantu täytäntöön täytäntöönpanoasetuksella 2017/199, säädettyjä rajoittavia toimenpiteitä. Asianomaisten henkilöiden ja yhteisöjen luetteloon merkitsemisen perusteet esitetään päätöksen ja asetuksen liitteissä.

Asianomaisia henkilöitä ja yhteisöä pyydetään kiinnittämään huomiota siihen, että he/se voivat/voi hakea asetuksen (EY) N:o 1183/2005 liitteessä II mainituilla verkkosivustoilla ilmoitetuilta asianomaisten jäsenvaltioiden toimivaltaisilta viranomaisilta lupaa käyttää jäädytettyjä varoja perustarpeita tai tiettyjen maksujen suorittamista varten (vrt. asetuksen 5 artikla).

Asianomaiset henkilöt ja asianomainen yhteisö voivat/voi esittää neuvostolle pyynnön, että neuvosto harkitsisi uudelleen päätöstään sisällyttää heidät/se edellä mainittuihin luetteloihin. Pyynnön tueksi on liitettävä asianmukaiset asiakirjat, ja se on lähetettävä alla mainittuun osoitteeseen.

Euroopan unionin neuvosto Pääsihteeristö PO C 1C Rue de la Loi 175/Wetstraat 175 1048 Bruxelles/Brussel BELGIQUE/BELGIË sähköposti: sanctions@consilium.europa.eu.

Asianomaisia henkilöitä ja yhteisöä pyydetään kiinnittämään huomiota myös siihen, että neuvoston päätökseen voi hakea muutosta unionin yleisessä tuomioistuimessa Euroopan unionin toiminnasta tehdyn sopimuksen 275 artiklan toisessa kohdassa ja 263 artiklan neljännessä ja kuudennessa kohdassa määrättyjen edellytysten mukaisesti.

(1) EUVL L 336, 21.12.2010, s. 30.

(2) EUVL L 32, 7.2.2017, s. 22.

(3) EUVL L 193, 23.7.2005, s. 1.

(4) EUVL L 32, 7.2.2017. s. 1.